# РЕПУБЛИКА СРБИЈА

ОПШТИНСКА УПРАВА АРАНЂЕЛОВАЦ

Број: 06-602/2022-01-4

Датум: 14.10.2022. године

Аранђеловац

#

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О БУЏЕТУ**

**ЗА 2023. ГОДИНУ У ДЕЛУ ПЛАНИРАЊА ИНВЕСТИЦИЈА**

Позивају се грађани, привреда, удружења и стручна јавност да учествују у јавној расправи о Нацрту одлуке о буџету за 2023. годину општине Аранђеловац у делу планирања инвестиција. Нацрт одлуке о буџету за 2023. годину се даје на јавну расправу **од 14.10.2022. до 29.10.2022. године.**

Овим позивом отвара се дискусија са грађанима о Нацрту инвестиционог дела одлуке о буџету и очекују се сугестије и коментари грађана на предложени документ. Предлози, сугестије, иницијативе и коментари грађана, удружења и стручне јавности могу се доставити Општинској управи општине Аранђеловац путем електронске поште на адресу: v.milenovic@arandjelovac.rs у току трајања јавне рапсраве, закључно са 29.10.2022. године. Сугестије доставити на посебном обрасцу који је доступан на званичној интернет страници Општине путем следећег линка: <https://arandjelovac.rs> .

Одељење надлежно за давање информација у вези са областима на коју се односи предложени пројекат из Нацрта одлуке о буџету за 2023. годину општине Аранђеловац је Одељење за финансије и рачуноводство, особа за контакт Вера Миленовић, е-маил v.milenovic@arandjelovac.rs

Отворени састанак представника надлежних органа Општине, односно јавних служби са заинтересованим грађанима, представницима удружења грађана и средстава јавног информисања **одржаће се 27.10.2022. године у просторијама Центра за културу и образовање – „Дворана Парк“ у 13.00 часова.**

Нацрт Одлуке о буџету општине Аранђеловац за 2023. годину можете преузети на званичној интернет страници Општине <https://arandjelovac.rs> .